Beszámoló a 2009. évi börtönlelkészi munkáról

Tisztelt Missziós Testvérek!

1.	Intézetünkben nyugdíjasok csoportjának bevonásával kutató munka indult a börtön 125 éves fennállása alkalmából. Cél az intézet történetének feldolgozása, ebbe belefoglalva a börtönlelkészi szolgálat történetét is. 
2.	2009 januárjában megkezdte munkáját intézetünkben a Jehova Tanúi Egyház Deák Ferenc személyében. 
3.	Február 14-én Antropos konferencián vettünk részt Szalay László nevelővel Bp. en.
4.	Február 24-én egyházi kerekasztal megbeszélés a missziósokkal. (Berkes Gyula plébános, Farkas Péter Magyar Evangéliumi Börtönmisszió, Varga Lászlóné Erika Krisztus Szeretete Egyház, Andresin Károlyné Hetednapi Adventista Egyház, Deák Ferenc Jehova Tanúi Egyház és Jánosa Attila ev. Intézeti lelkész.)
5.	Márc. 18-19. Piliscsaba, Missziói Konzultáció. (Megállapodtunk, hogy a cigány missziót végző testvéreket meghívjuk a győri BV-be.)
6.	Márc. 31-én powerpointos bemutató előadás az intézet személyi állománya részére lelkészi munkáról.
7.	Április 8-án Erdő-Schaffer Rita gitárművész és 3 tanítványa lépett fel húsvéti istentisztelet keretében. A résztvevők száma 64 fő.
8.	Májustól a Rendőrtiszti Főiskolán képzésben vettem részt előkészítő képzésen két kollégámmal együtt.
9.	E hónap folyamán egyeztetés kezdtem a BV Intézet és az Evangélikus Óvoda között udvarrendezési, udvari játék festési munkák végzése tekintetében.
10.	Május 28-án evangélikus börtönlelkészek és cigánymissziósok konzultációja volt saját szervezésben, a BV intézetben.
11.	Június 15-től megbeszélést tartottunk parancsnok úrral Lentulai Attila református esperessel és Wagner Tamás ref. lelkésszel, hogy beindulhasson a református missziói szolgálat az intézetben.
12.	Július 14-én fogvatartottak jóvátételi munkája az evangélikus óvodában. („Megbántam, jóvátenném” mottó alatt)
13.	Szeptemberben szervezési munkák a Gézengúz Alapítvánnyal, kerítés festés és udvar rendezés ügyben.
14.	Október 11-én az intézet személyi állományából egy fő részére esküvőt tartottam a Győri Evangélikus Öregtemplomban.
15.	Október 26-án a Rendőrtiszti Főiskolán BV felsőfokú végzettséget szereztem.
16.	Varga Lászlóné (Krisztus Szeretete Egyház missziósa) november 3-i temetése. 
17.	November 5-én az intézetbe látogató cseh delegáció látogatást tett a győri „Insula Lutherana” területén levő intézményekben, elismerésüket fejezték ki a tapasztaltak után az itt folyó munkával kapcsolatban.
18.	November 9-én Dr. Vladár Gábor rektor református részről tett látogatást intézetünkben és a vele való tárgyalás során megbeszélést folytattunk arról, hogy hogyan segíthetné elő intézetünk a Református Hittudományi Egyetem képzési tevékenységét, illetve miképp kapcsolódhatnak be református egyetemi hallgatók az intézeten belüli missziói munkába. (Szívesen adnék teret evangélikus teológusoknak is, akik ismerkedhetnének a börtönlelkészi missziós munkával.)
19.	November 12-én Varga Lászlóné helyének betöltése ügyében hivatalos levélben kerestük meg a Krisztus Szeretete Egyházat. Kovács Imre László hamarosan felkeresett minket és megkezdte a tevékenységét intézetünkben.
20.	Ökumenikus istentiszteletet tartottunk karácsony előtt (dec. 22-én) Wagner Tamás ref. lelkész, Dr. Percze Sándor ev. lelkész, és én magam részvételével, (a katolikus lelkész sajnos nem tudott részt venni), de zenei aláfestéséhez a magyar Katolikus Rádió „testvérek vagyunk az Úrban” című (a cigány kultúrából merítő) ajándék dvd-jét használtuk fel.
21.	Sajnos a nevelői létszám megszaporodása miatt megszűnt a lelki gondozásra kialakított helyiség használatára való jogosultságom az intézetben. Ideiglenes megoldásnak tekinthető, hogy a „kultúr” helyiségének rendelkezésre bocsátása megtörtént. Ezt a helyiséget azonban sokan sokféle célra (pl. beszélő céljára is) használják, egymás munkáját zavarhatjuk, sajnálatos, hogy nem lehet berendezni itt állandó, kizárólag a lelkigondozás céljait szolgáló helyiséget. Télen a fűtésével is problémák vannak.
22.	Vannak előrelépések, de továbbra is nehezen megoldhatónak tartom a személyi állomány elérését, amire pedig a – nem csak a missziós munka hatékonysága szempontjából – lenne szükség.
23.	Fontosnak tartom, hogy a rétegmissziókkal foglalkozó munkatársainknak legyen lehetősége munkájukat kiterjeszteni az intézetekben levő emberek felé is, mivel a fogvatartottak fokozottan elérhetők a lelki munka tekintetében, és egy-egy missziós területhez a szabadulás után is stigmatizáció nélkül csatlakozhatnak.
Jánosa Attila
intézeti lelkész